ddrg/super_eurlex huggingface dataset:
Direktiva Sveta

z dne 5. decembra 1978

o spremembi direktiv 66/401/EGS, 66/402/EGS in 69/208/EGS o trženju semena krmnih rastlin, semena žit ter semena oljnic in predivnic

(78/1020/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker predpisi o trženju semena krmnih rastlin, semena oljnic in predivnic določajo, da po 1. juliju 1977 ni več mogoče ugotavljati enakovrednosti ukrepov, sprejetih v tretjih državah v zvezi z uradnim pregledovanjem semena, na nacionalni ravni; ker so začele določene odločbe o enakovrednosti, sprejete na ravni Skupnosti, veljati šele 1. julija 1978; ker je zato treba rok, določen za ugotavljanje enakovrednosti na nacionalni ravni, podaljšati za eno leto, da bi zajeli tradicionalne trgovinske vzorce, ki so se ohranili po 1. juliju 1977, dokler Skupnost ne sprejme odločitev;

ker predpisi o trženju semena žit dovoljujejo, da se do 31. decembra 1978 seme, ki ni bilo podvrženo uradnim poljskim pregledom, pod določenimi pogoji uradno potrdi; ker je treba odobriti dodatni rok, zato da bi pridobili izkušnje, potrebne za bolj splošno in dokončno rešitev,

SPREJEL NASLEDNJO DIREKTIVO:

Člen 1

V členu 16(2) Direktive Sveta 66/401/EGS z dne 14. junija 1966 o trženju semena krmnih rastlin [4], kakor je bila nazadnje spremenjena z Direktivo 78/692/EGS [5], se datum 1. julij 1977 nadomesti z datumom 1. julij 1978.

Člen 2

V členu 2(2)(d) Direktive Sveta 66/402/EGS z dne 14. junija 1966 o trženju semena žit [6], kakor je bila nazadnje spremenjena z Direktivo 78/692/EGS, se datum 31. december 1978 nadomesti z datumom 31. december 1980.

Člen 3

V členu 15(2) Direktive Sveta 69/208/EGS z dne 30. junija 1969 o trženju semena oljnic in predivnic [7], kakor je bila nazadnje spremenjena z Direktivo 78/388/EGS [8], se datum 1. julij 1977 nadomesti z datumom 1. julij 1978.

Člen 4

Države članice sprejmejo zakone in druge predpise, ki so nujni za skladnost s:

- členoma 1 in 3, z veljavnostjo od 1. julija 1977,

- členom 2 najpozneje 31. decembra 1978.

Člen 5

Ta direktiva je naslovljena na države članice.

V Bruslju, 5. decembra 1978

Za Svet

Predsednik

M. Lahnstein

[1] UL C 174, 21.7.1978, str. 8.

[2] UL C 239, 9.10.1978, str. 54.

[3] Mnenje podano 12. in 13. julija 1978 (še ni objavljeno v Uradnem listu).

[4] UL 125, 11.7.1966, str. 2298/66.

[5] UL L 236, 26.8.1978, str. 13.

[6] UL 125, 11.7.1966, str. 2309/66.

[7] UL L 169, 10.7.1969, str. 3.

[8] UL L 113, 25.4.1978, str. 20.

--------------------------------------------------
Direktiva Sveta

z dne 20. julija 1972

o spremembi Direktive o uvedbi metod vzorčenja in analiz Skupnosti za uradni nadzor krme

(72/275/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti ter zlasti členov 43 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju mnenja Ekonomsko-socialnega odbora,

ker člen 4 Direktive Sveta z dne 20. julija 1970 [1] o uvedbi metod vzorčenja in analiz Skupnosti za uradni nadzor krme določa, da se mora postopek za uvedbo iz člena 3 navedene direktive končati v osemnajstih mesecih od dneva, ko je zadeva prvič predložena Stalnemu odboru za krmo bodisi po členu 3(1) bodisi po katerikoli drugi ustrezni določbi;

ker sta bila dva osnutka direktiv Komisije prvič predložena odboru na njegovem sestanku 15. in 16. decembra 1970 in bi se zato postopek moral končati 16. junija 1972;

ker se je ta postopek v preteklosti izkazal kot povsem zadovoljiv in bi ga bilo torej treba obdržati po prvotno določenem obdobju,

SPREJEL NASLEDNJO DIREKTIVO:

Člen 1

Člen 4 Direktive Sveta z dne 20. julija 1970 se razveljavi z učinkom od 16. junija 1972.

Člen 2

Ta direktiva je naslovljena na države članice.

V Bruslju, 20. julija 1972

Za Svet

Predsednik

T. Westerterp

[1] UL L 170, 3.8.1970, str. 2.

--------------------------------------------------
(30)

Vsak zahtevek je treba predložiti pravočasno in hitro, da se ne ogrozi pravilno vodenje postopka. V ta namen bi morale zainteresirane strani zaprositi za posredovanje pooblaščenca za zaslišanje v najkrajšem možnem času po nastanku dogodka, ki upravičuje tako posredovanje. Kadar so zahtevki za zaslišanja predloženi po ustreznih rokih, pooblaščenec za zaslišanje preuči tudi razloge za pozno prispele zahtevke, vrsto vprašanj in vpliv, ki ga imajo ta vprašanja na pravico do obrambe, in sicer ob ustreznem upoštevanju interesov dobrega upravljanja in pravočasnega zaključka preiskave.
IZVEDBENA UREDBA KOMISIJE (EU) 2023/255

z dne 6. februarja 2023

o podaljšanju dovoljenja za naringin kot krmni dodatek za vse živalske vrste in razveljavitvi Izvedbene uredbe (EU) št. 870/2012

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,

ob upoštevanju naslednjega:

Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo in podaljšanje takih dovoljenj.

V skladu s členom 14(1) Uredbe (ES) št. 1831/2003 je bil vložen zahtevek za podaljšanje dovoljenja za naringin kot krmni dodatek za vse živalske vrste ter njegovo razvrstitev v kategorijo dodatkov „senzorični dodatki“ in funkcionalno skupino „aromatične snovi“. Navedenemu zahtevku so bili priloženi zahtevani podatki in dokumenti iz člena 14(2) navedene uredbe.

Evropska agencija za varnost hrane (v nadaljnjem besedilu: Agencija) je v mnenju z dne 24. marca 2022 (3) ugotovila, da je vložnik predložil dokaze, da dodatek ostaja varen za vse živalske vrste, potrošnike in okolje pod pogoji uporabe, ki so trenutno dovoljeni. Ugotovila je tudi, da naringin ne povzroča hudega draženja ali jedkosti za oči, ni dražilen za kožo in ni razvrščen kot povzročitelj preobčutljivosti kože, vendar ga zaradi pomanjkanja podatkov ne more obravnavati kot morebitnega povzročitelja preobčutljivosti dihal.

V skladu s členom 5(4), točka (c), Uredbe Komisije (ES) št. 378/2005 (4) je referenčni laboratorij, ustanovljen z Uredbo (ES) št. 1831/2003, menil, da se ugotovitve in priporočila iz prejšnje ocene lahko uporabijo za ta zahtevek.

Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 3

Prehodni ukrepi

1. Snov iz Priloge in premiksi, ki vsebujejo navedeno snov, proizvedeni in označeni pred 27. avgustom 2023 po pravilih, ki se uporabljajo pred 27. februarjem 2023, se lahko še naprej dajejo na trg in uporabljajo do porabe obstoječih zalog.

2. Krmne mešanice in posamična krmila, ki vsebujejo snov iz Priloge, proizvedeni in označeni pred 27. februarjem 2024 po pravilih, ki se uporabljajo pred 27. februarjem 2023, se lahko še naprej dajejo na trg in uporabljajo do porabe obstoječih zalog, če so namenjeni za živali za proizvodnjo živil.
DELEGIRANA UREDBA KOMISIJE (EU) 2023/167

z dne 3. novembra 2022

o spremembi Delegirane uredbe (EU) 2020/256 o vzpostavitvi večletnega tekočega načrtovanja

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 4(1) Uredbe,

ob upoštevanju naslednjega:

(1) Delegirana uredba Komisije (EU) 2020/256 (2) je določila večletno tekoče načrtovanje za zbiranje podatkov v skladu z Uredbo (EU) 2019/1700 od leta 2021 do leta 2028.

(2) Za zagotovitev, da je večletno tekoče načrtovanje učinkovito in skladno s potrebami uporabnikov, ga je treba prilagoditi z določitvijo priložnostne teme, ki bo vključena v priložnostni modul za leto 2025 v okviru evropske raziskave o dohodku in življenjskih pogojih (EU-SILC), saj ob sprejetju Delegirane uredbe (EU) 2020/256 ni bila znana.

(3) Prilagoditve večletnega tekočega načrtovanja bodo začele veljati najpozneje 24 mesecev pred začetkom vsakega obdobja zbiranja podatkov, kot je določeno v načrtovanju za letno ali medletno zbiranje podatkov.

(4) Delegirano uredbo (EU) 2020/256 bi bilo zato treba ustrezno spremeniti –

SPREJELA NASLEDNJO UREDBO:

Člen 1 Priloga I k Delegirani uredbi (EU) 2020/256 se spremeni v skladu s Prilogo k tej uredbi.

Člen 2 Ta uredba začne veljati 31. decembra 2022.

Ta uredba je v celoti zavezujoča in se neposredno uporablja v državah članicah. V Bruslju, 3. novembra 2022 Za Komisijo predsednica Ursula VON DER LEYEN

(1) UL L 261 I, 14.10.2019, str. 1.

(2) Delegirana uredba Komisije (EU) 2020/256 z dne 16. decembra 2019 o dopolnitvi Uredbe (EU) 2019/1700 Evropskega parlamenta in Sveta z vzpostavitvijo večletnega tekočega načrtovanja (UL L 54, 26.2.2020, str. 1).
(2)

Z Izvedbeno uredbo Komisije (EU) 2021/2068 (3) je bilo podaljšano obdobje odobritve aktivnih snovi mekoprop-P, metiram in piraklostrobin do 31. januarja 2023, obdobje odobritve aktivnih snovi fluazinam, flutolanil in mepikvat pa do 28. februarja 2023. Z Izvedbeno uredbo Komisije (EU) 2018/670 (4) je bilo obdobje odobritve aktivne snovi buprofezin podaljšano do 31. januarja 2023. Z Izvedbeno uredbo Komisije (EU) 2017/1527 (5) je bilo obdobje odobritve aktivne snovi ciflufenamid podaljšano do 31. marca 2023.
Pogoji, pod katerimi vratarji zagotavljajo storitve spletnega oglaševanja poslovnim uporabnikom, vključno z oglaševalci in založniki, so pogosto nepregledni in nejasni. Ta nejasnost je delno povezana s praksami nekaterih platform, vendar je tudi posledica velike zapletenosti sodobnega programatičnega oglaševanja. Odkar je bila uvedena nova zakonodaja o zasebnosti, naj bi ta sektor postal manj pregleden. To je pogosto razlog za neinformiranost in neznanje oglaševalcev in založnikov o pogojih storitev spletnega oglaševanja, ki jih kupijo, ter zmanjšuje njihovo zmožnost menjavanja med podjetji, ki zagotavljajo storitve spletnega oglaševanja. Poleg tega so stroški storitev spletnega oglaševanja pod temi pogoji verjetno višji, kot bi bili v pravičnejšem, bolj preglednem in tekmovalnem okolju platform. Zaradi teh višjih stroškov so verjetno višje tudi cene, ki jih končni uporabniki plačujejo za veliko vsakdanjih proizvodov in storitev, v zvezi s katerimi se uporabljajo storitve spletnega oglaševanja. Zato bi morale obveznosti glede preglednosti določati, da morajo vratarji oglaševalcem in založnikom, ki jim zagotavljajo storitve spletnega oglaševanja, na zahtevo brezplačno predložiti informacije, ki obema stranema omogočajo razumevanje cene, plačane za vsako različno storitev spletnega oglaševanja, opravljeno v okviru zadevne vrednostne verige oglaševanja.

Te informacije bi bilo treba oglaševalcu na zahtevo zagotoviti za posamezen oglas, in sicer v zvezi s ceno in pristojbinami, ki se zaračunajo temu oglaševalcu, ter, s soglasjem založnika, ki ima v lasti nabor, v katerem je oglas prikazan, nadomestilom, ki ga prejme ta založnik, ki da soglasje. Dnevno zagotavljanje teh informacij bo oglaševalcem omogočilo prejemanje dovolj podrobnih informacij, potrebnih za primerjavo stroškov uporabe storitev spletnega oglaševanja vratarjev s stroški uporabe storitev spletnega oglaševanja drugih podjetij. Kadar nekateri založniki ne dajo soglasja za izmenjavo zadevnih informacij z oglaševalcem, bi mu moral vratar zagotoviti informacije o povprečnem dnevnem plačilu, ki ga ti založniki prejmejo za zadevne oglase. Za zahteve založnikov bi se morala uporabljati enaka obveznost in načela izmenjave ustreznih informacij v zvezi z zagotavljanjem storitev spletnega oglaševanja. Ker lahko vratarji uporabljajo različne modele oblikovanja cen za zagotavljanje storitev spletnega oglaševanja oglaševalcem in založnikom, na primer ceno za posamezen prikaz, za posamezen ogled ali katero koli drugo merilo, bi morali vratarji zagotoviti tudi metodo za izračun posameznih cen in nadomestil.
(36)

Da bi optimizirali absorpcijsko zmogljivost obratov za UZP v Uniji in uporabo skladišč plina, so potrebne boljše določbe glede preglednosti in organiziran trg, ki bo olajšal sekundarno trgovanje z zmogljivostmi skladišč za plin in zmogljivostmi obratov za UZP, podobno kot to že velja za prenos plina po plinovodih. To je zlasti pomembno v času izrednih razmer in prehoda od pretoka plina iz plinovodov iz Ruske federacije na utekočinjeni zemeljski plin. Predloga Komisije direktive Evropskega parlamenta in Sveta o skupnih pravilih notranjega trga obnovljivih plinov, zemeljskega plina in vodika ter uredbe Evropskega parlamenta in Sveta o notranjih trgih plinov iz obnovljivih virov, zemeljskega plina in vodika vsebujeta določbe v zvezi s tem. Prednostna uporaba teh določb v okviru odziva na krizo je ključnega pomena za učinkovitejše in pregledno izkoriščanje obratov za UZP in skladišč za plin. Kar zadeva platformo za preglednost na evropski ravni, bi morale imeti države članice možnost, da uporabijo obstoječe platforme Unije za preglednost za obrate za UZP in skladišča plina, da se zagotovi hitro izvajanje te uredbe. Kar zadeva platformo za rezervacijo sekundarnih zmogljivosti, bi morali imeti upravljavci obratov za UZP in skladišč plina možnost, da uporabijo svoje obstoječe platforme, če jih opremijo s potrebnimi značilnostmi.
Komisija je 29. novembra 2019 objavila svoj prvi celoviti pregled trga gostovanja (v nadaljnjem besedilu: poročilo o pregledu), iz katerega je razvidno, da so imeli potniki po Uniji znatne koristi od odprave maloprodajnih pribitkov za gostovanje. Uporaba mobilnih storitev, in sicer reguliranih storitev govornega, SMS ali podatkovnega gostovanja med potovanjem po Uniji, se je hitro in močno povečala, kar potrjuje učinek pravil Unije o gostovanju. Komisija je v poročilu o pregledu ugotovila, da se kljub znakom določene konkurenčne dinamike na maloprodajnih in veleprodajnih trgih gostovanja osnovni konkurenčni pogoji niso spremenili in se tudi v bližnji prihodnosti verjetno ne bodo. Ureditev maloprodajnih in veleprodajnih trgov zato ostaja nujna in je ne bi smeli opustiti. Komisija je v poročilu o pregledu ugotovila, da je na veleprodajni ravni močno znižanje zgornje meje cen prispevalo k nadaljnjemu znižanju veleprodajnih cen gostovanja, od česar imajo koristi operaterji z neto odhodnim prometom, in sicer operaterji z uporabniki, ki porabijo več mobilnih storitev v omrežjih partnerskih operaterjev v drugih državah članicah kot uporabniki partnerskih operaterjev v njihovem omrežju.

Komisija je v poročilu o pregledu upoštevala priporočilo Organa evropskih regulatorjev za elektronske komunikacije (BEREC) za nadaljnje znižanje zgornje meje veleprodajnih cen za gostovanje. Analizirala in dokumentirala je tudi potrebo po nadaljnjem znižanju zgornje meje veleprodajnih cen za gostovanje ter ocenila, kolikšna raven znižanja bi operaterjem obiskanih omrežij še omogočala, da pokrijejo stroške zagotavljanja veleprodajnih storitev gostovanja. Komisija se je v poročilu o pregledu sklicevala na zahtevo iz Uredbe (EU) št. 531/2012, da morajo imeti uporabniki gostovanja dostop do istih storitev v drugih državah članicah po enaki ceni, pod pogojem, da jih je v obiskanem omrežju mogoče zagotoviti. V poročilu o pregledu je Komisija upoštevala tudi nedavni razvoj na področju novih načinov trgovanja z veleprodajnim prometom gostovanja, kot so spletne platforme za trgovanje, ki lahko spodbujajo konkurenco na veleprodajnem trgu gostovanja in olajšajo pogajanja med operaterji. Nazadnje je tudi ugotovila, da na trgu ni zaživela ločena prodaja storitev podatkovnega gostovanja.
(3)

Člen 6a(7), prvi pododstavek, Uredbe (EU) 2017/1938 določa, da mora za leto 2023 in naslednja leta vsaka država članica s podzemnimi skladišči plina do 15. septembra prejšnjega leta Komisiji v zbirni obliki predložiti osnutek krivulje polnjenja z vmesnimi cilji za februar, maj, julij in september, vključno s tehničnimi informacijami, za taka podzemna skladišča plina na svojem ozemlju, ki so neposredno povezana z njenim tržnim območjem. Krivulja polnjenja in vmesni cilji temeljijo na povprečni stopnji polnjenja v predhodnih petih letih.
9.

opcije, ki so predmet vedenjskega tveganja, samo če so izpolnjeni vsi naslednji pogoji: (a) opcija je pri neprofesionalni stranki; (b) znaten znesek teh opcij je v trgovalni knjigi; (c) institucija oceni, da je vedenjsko tveganje teh opcij pomembno.
(9)

„Aito saunapalvikinkku“ / „Äkta basturökt skinka“ je sestavljeno ime, ki označuje proizvod, ki se na celotnem območju Finske proizvaja po posebni tradicionalni metodi neposrednega dimljenja z vejami/kladami lesa jelše v dimni savni. Čas obdelave je dolg in traja najmanj 12 ur. Proizvod se od 50. let prejšnjega stoletja trži pod finskim imenom „Aito saunapalvikinkku“ in švedskim imenom „Äkta basturökt skinka“ ali „Äkta bastupalvad skinka“. Ta proizvod se razlikuje od proizvoda, ki se tako na Finskem kot tudi Švedskem imenuje „Saunapalvikinkku“ ali „Basturökt skinka“ in za proizvodnjo katerega se uporablja drugačna proizvodna metoda (metoda dimljenja, pri kateri dim nastaja zunaj dimnice z uporabo lesnih sekancev ali z regeneriranim dimom). Beseda aito/äkta (pravi) v imenu „Aito saunapalvikinkku“ / „Äkta basturökt skinka“ se nanaša na dejstvo, da je proizvod pripravljen samo z uporabo zgoraj opisane posebne tradicionalne metode, zaradi katere ima svojevrstne posebne lastnosti v primerjavi s proizvodom „Saunapalvikinkku“ ali „Basturökt skinka“. Švedska je potrdila, da na švedskem trgu ni proizvodov, ki bi se proizvajali po tradicionalni metodi in prodajali pod imenom „Äkta basturökt skinka“. Zato ime „Aito saunapalvikinkku“ / „Äkta basturökt skinka“ označuje le proizvod, proizveden na Finskem po tej posebni metodi proizvodnje.
(3)

Vlagatelji niso izpostavljeni le tveganjem, povezanim s projekti ali posojili, v katera so vložena njihova sredstva, temveč tudi načinu, na katerega ponudnik storitev množičnega financiranja ocenjuje tveganje teh posojil in projektov ter kako upravlja izbor posojil za portfelj. V zvezi s tem je lahko pri zagotavljanju temeljite in celovite ocene naložb posebej učinkovito izvajanje stresnih testov portfelja in analize občutljivosti posameznega posojila in posameznega lastnika projekta. Ko ponudnik storitev množičnega financiranja izvaja take stresne teste, je zato primerno, da se rezultati teh analiz razkrijejo vlagateljem.
PRILOGA

Splošno ime Ime po IUPAC Identifikacijske številke Minimalna stopnja čistosti aktivne snovi (1) Datum odobritve Datum izteka odobritve Vrsta proizvodov Posebni pogoji Chrysanthemum cinerariaefolium, ekstrakt, pridobljen z ogljikovodikovimi topili Ime po IUPAC: Chrysanthemum cinerariaefolium, ekstrakt, pridobljen iz odprtih in zrelih cvetov Tanacetum cinerariifolium z ogljikovodikovimi topili Št. ES: 289-699-3 Št. CAS: 89997-63-7 100 % m/m Chrysanthemum cinerariaefolium, ekstrakta, pridobljenega iz odprtih in zrelih cvetov Tanacetum cinerariifolium z ogljikovodikovimi topili 1. februar 2024 31. januar 2034 19 Dovoljenje za biocidne proizvode se izda pod naslednjimi pogoji: (1) pri oceni proizvoda se posebna pozornost nameni vidikom izpostavljenosti, tveganja in učinkovitosti, povezanim s katero koli uporabo, ki je zajeta v vlogi za izdajo dovoljenja, ni pa bila obravnavana v oceni tveganja aktivne snovi na ravni Unije; (2) pri oceni proizvoda se posebna pozornost nameni vidikom izpostavljenosti in morebitnim tveganjem za nepoklicne uporabnike in splošno javnost; (3) za proizvode, ki lahko povzročajo ostanke v živilih ali krmi, se preveri, ali bi bilo treba določiti nove ali spremeniti obstoječe mejne vrednosti ostankov (MRL) v skladu z Uredbo (ES) št. 470/2009 Evropskega parlamenta in Sveta (2) ali Uredbo (ES) št. 396/2005 Evropskega parlamenta in Sveta (3), in se sprejmejo vsi ustrezni ukrepi za zmanjšanje tveganja, da se te MRL ne presežejo.

(1) Čistost, navedena v tem stolpcu, je bila minimalna stopnja čistosti ocenjene aktivne snovi. Čistost aktivne snovi v proizvodu, danem na trg, je lahko enaka ali drugačna, če je aktivna snov dokazano tehnično enakovredna aktivni snovi iz ocene.

(2) Uredba (ES) št. 470/2009 Evropskega parlamenta in Sveta z dne 6. maja 2009 o določitvi postopkov Skupnosti za določitev mejnih vrednosti ostankov farmakološko aktivnih snovi v živilih živalskega izvora in razveljavitvi Uredbe Sveta (EGS) št. 2377/90 in spremembi Direktive 2001/82/ES Evropskega parlamenta in Sveta ter Uredbe (ES) št. 726/2004 Evropskega parlamenta in Sveta (UL L 152, 16.6.2009, str. 11).

(3) Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).
(5)

Glede na raznolikost trgov lastniških finančnih instrumentov v Uniji je treba za namene podkategorije cene lastniških finančnih instrumentov in nestanovitnosti v širši kategoriji dejavnikov tveganja lastniških finančnih instrumentov iz razpredelnice 2 člena 325bd Uredbe (EU) št. 575/2013 na podlagi kombinacije absolutnega in relativnega praga opredeliti majhno in veliko tržno kapitalizacijo. Glede na potrebo po skladnosti z mednarodnimi regulativnimi standardi je primerno, da absolutni prag temelji na pragu, ki ga je določil Baselski odbor za bančni nadzor (4). Glede na to, da Izvedbena uredba Komisije (EU) 2016/1646 (5) določa seznam glavnih indeksov, ki temelji na likvidnosti sestavnih delov indeksov, in da metodologija za pripravo navedenega seznama temelji na tržni kapitalizaciji in prostem obtoku ter pogoju minimalnega praga likvidnosti, je primerno določiti relativni prag v skladu z navedeno izvedbeno uredbo. Lastniške finančne instrumente v glavnih indeksih, navedenih v Izvedbeni uredbi (EU) 2016/1646, katerih sestavni deli vsi kotirajo v Uniji, bi bilo zato treba šteti za lastniške finančne instrumente z veliko tržno kapitalizacijo, medtem ko bi bilo treba vse druge lastniške finančne instrumente šteti za lastniške finančne instrumente z majhno tržno kapitalizacijo.